L'Institut Valencià de l'Edificació inicia les inspeccions dels habitatges afectats per l'incendi
05 setembre 2018

## L'Institut Valencià de l'Edificació inicia les inspeccions dels habitatges afectats per l'incendi05 setembre 2018Última actualització: 14 juliol 2025

![](../gestion/img/_AO_2993-copia.jpg)  
  

El Centre Social de Marxuquera ha acollit aquest matí la reunió de tècnics de l'Institut Valencià de l'Edificació (IVE) i tècnics municipals de l'Ajuntament de Gandia, on també han participat el coordinador general d'urbanisme, Vicent Mascarell; el president de la Junta de Districte de Marxuquera, Xavier Ródenas; la directora-gerent de l'IVE, Begoña Serrano Lanzarote i el degà del Col·legi d'Arquitectes, Lluís Sendra Mengual.  
  
La trobada ha servit per a coordinar el dispositiu posat en marxa des de hui mitjançant el qual els més de 30 tècnics i arquitectes contractats per l'IVE, realitzaran les avaluacions de prop de 180 habitatges de la zona afectada per l'incendi declarat el passat 6 d'agost al terme municipal de Llutxent.  
  
Aquests tècnics, encarregats d'avaluar els habitatges, es posaran en contacte amb els propietaris per tal de fixar dia i hora de les inspeccions a realitzar. Aquesta inspecció serà la base amb la qual es repartiran les ajudes habilitades pel Consell mitjançant l'acord aprovat ahir. Sense aquesta inspecció no es podrà accedir a l'ajuda.

[Twittear](https://twitter.com/share)